Маркиз утравы

Маркиз утравы — Куйбышев сусаклагычында кече кеше яшәми торган утрау. Административ ягыннан Казанның Вахитов районына карый. Утрау Идел елгасының көймә йөрешлешле фарватерыннан уңрак, Казан елга портыннан каршы якта урнашкан. Тарих 15 гасыр - 16 гасыр башында анда Казан ханлыгының зур җәйге ярминкәләре оештырылган, ул «Сәүдә атавы» дип йөртелгән. Аңа рус кенәзлекләре, Кавказ, Кырым, Урта Азия, Себер сәүдәгәрләре күннән эшләнгән әйберләр, затлы мехлар, тукымалар, миталдан төрле эшләнмәләр, балавыз, төрле ризык тәмләткечләре һ.б. китереп, үзара алыш-биреш иткәннәр. Екатерина II Идел буйлап гизгәндә 1767 елда утрауда була һәм аны италияле маркиз Паулуччиларга бүләк иткән дигән фараз бар. Халык теленә кергән «Маркиз утравы» атамасы шуннан килә. 19 гасыр - 20 гасырның 1 нче яртысында Казан халкының җәйге ял итү урыны. 1956 елда утрауның зур өлеше Куйбышев сусаклагычы астында кала. Моны да карагыз Казан утравы Бакалтай утравы Кәҗә утравы